### Beslutningstema

I denne sag træffes beslutning om frigivelse af rådighedsmidler til kanaliseringsanlæg på [adresse] og anlæg af ny vej ved erhvervsområdet [adresse].

### Historik

I november 2021 frigav Kommunalbestyrelsen 1,0 mio. kr. til midlertidig krydsombygning på [adresse] og til projektering af nyt vejanlæg i den nordlige del af erhvervsområdet ved [adresse]. I samme sag fik forvaltningen bemyndigelse til at indlede forhandlinger med lodsejeren om arealerhvervelse.

### Sagsfremstilling

Projekteringen af kanaliseringen og det nye vejanlæg er afsluttet. Det forventes at arbejdet kan gå i gang i slutningen af maj / start juni måned 2022, og at det nye vejanlæg kan stå færdig, når de nye box-butikker i området åbner i efteråret 2022.

Forvaltningen anmoder om, at der frigives et samlet rådighedsbeløb 4,829 mio. kr. til finansiering af kanalisering på [adresse] og nyt vejanlæg i den nordlige del af området.

### Økonomi

På anlægsbudgettet for 2022 er der afsat 2,229 mio. kr. til kanalisering på [adresse]. Heraf er der tidligere frigivet 1,0 mio. kr.
Samtidig er der ved budgetforliget for anlægsbudgettet 2022 indgået aftale om, at der af Trafiksikkerhedspuljen 2022 skal anvendes 3,6 mio. kr. til anlæg af den nye vej ved erhvervsområdet.

### Direktøren for Teknik, Klima og Beskæftigelse indstiller,

at der gives en anlægsbevillig og frigives et rådighedsbeløb på 1,229 mio. kr. til krydsombygning og projektering af kanalisering og nyt vejanlæg, finansieret af anlægsnr. 857, kanalisering på [adresse],

at der gives en anlægsbevilling og frigives et rådighedsbeløb på 3,6 mio. kr. til anlæg af nyt vejanlæg i erhvervsområdet [adresse], finansieret af anlægsnr. 732 Bobby Frederiksen 2022, og

at sagen videresendes til Økonomiudvalget og Kommunalbestyrelsen.

### Beslutning

Indstillingen anbefales.